text:
а)
 разумна възможност да поддържат или защитават своите съответни позиции; и
 б)
 решение, основано на доказателства и представените материали по преписката, или, ако това се изисква съгласно нейното вътрешно право, на събраните от административния орган материали.
 3. Всяка от страните по споразумението гарантира, че службата или органа, от чиято компетентност е спорното административно действие, прилага решението и съобразява практиката си с него, освен ако то подлежи на обжалване или на последващ контрол съобразно вътрешното законодателство.
 Член 293
 Прозрачност в областта на субсидиите
 1. За целите на настоящото споразумение субсидия, свързана с търговията със стоки, е мярка, попадаща в обхвата на определението по член 1.1 от Споразумението за субсидиите, и е специфична мярка по смисъла на член 2 от настоящото споразумение.
 2. Всяка от страните по споразумението гарантира прозрачност в областта на субсидиите, свързани с търговията със стоки. Две години след влизането в сила на настоящото споразумение всяка от страните по него ще започне да представя на другите страни, на всеки две години, доклад относно правното основание, формата, размера или бюджета и, по възможност, получателя на субсидиите, предоставяни от нейното правителство или от публичен орган. Този доклад се счита за представен, ако съответната информация е оповестена от страна по споразумението или от нейно име на общодостъпен интернет уебсайт. При обмена на информация страните по споразумението вземат предвид изискванията за опазване на професионалната и търговската тайна.
 3. Комитетът по търговията прави периодичен преглед на постигнатия от всяка от страните по споразумението напредък по прилагането на настоящия член.
 4. Разпоредбите на настоящия член не засягат правата на страните по споразумението да прилагат средства за търговска защита или да предприемат действие за уреждане на спорове или друго подходящо действие срещу субсидия, предоставена от другата страна по споразумението, съгласно съответните разпоредби на СТО.
 5. Страните по споразумението се договарят да обменят информация по искане на която и да е от тях по въпроси във връзка със субсидиите, свързани с търговията с услуги, и да осъществят първия обмен на становища по тези въпроси една година след влизането в сила на настоящото споразумение.
 6. Разпоредбите на дял XII (Уреждане на спорове).не се прилагат по отношение на настоящия член.
 Член 294
 Специални правила
 Разпоредбите на настоящия дял се прилагат, без да се засягат специалните правила, предвидени в други дялове на настоящото споразумение.
 ДЯЛ XI
 ОБЩИ ИЗКЛЮЧЕНИЯ
 Член 295
 Изключение, свързано със сигурността
 1. Никоя от разпоредбите в настоящото споразумение не може да тълкува като:
 а)
 изискване към някоя от страните по споразумението да предоставя или да осигурява достъп до каквато и да било информация, чието разгласяване според нея противоречи на нейните съществени интереси в областта на сигурността; или
 б)
 пречка за някоя от страните по споразумението да предприеме каквато и да било мярка, която тя счита за необходима за защита на свои съществени интереси в областта на сигурността:
 i)
 във връзка с държавни поръчки, които са абсолютно необходими за целите на националната сигурност или на националната отбрана;
 ii)
 във връзка с материали за ядрено делене и за ядрен синтез или материали, от които те се получават;
 iii)
 във


text:
връзка с производството, държавните поръчки или търговията с оръжие, боеприпаси и военно оборудване или с доставката на услуги или обекти, които се осъществяват с пряката или косвена цел за снабдяване на военен обект;
 iv)
 предприета във по време на война или при друго извънредно обстоятелство в международните отношения; или
 в)
 пречка за някоя от страните по споразумението да предприема каквато и да било мярка по изпълнение на поети от нея задължения по поддържане или възстановяване на международния мир и сигурност.
 2. Комитетът по търговията трябва да бъде уведомяван възможно най-подробно за всяка мярка, предприета от страна по споразумението по реда на параграф 1, букви б) и в), както и за нейното прекратяване.
 Член 296
 Данъчна политика
 1. Настоящото споразумение се прилага за мерки в областта на данъчната политика само доколкото това е необходимо за привеждане в действие на неговите разпоредби.
 2. Никоя от разпоредбите в настоящото споразумение не засяга правата и задълженията на страните по него по каквато и да било данъчна спогодба (85) между държава-членка на Европейския съюз и андска държава, подписала настоящото споразумение. В случай на несъответствие между настоящото споразумение и такава спогодба, спогодбата има предимство в обхвата на несъответствието. В случаите на данъчни спогодби между държава-членка на Европейския съюз и андска държава, подписала настоящото споразумение, компетентните органи по тази спогодба притежават изключителната компетентност да установяват наличието на несъответствия между настоящото споразумение и спогодбата.
 3. Никоя от разпоредбите в настоящото споразумение не може да се тълкува като пречка за страна по споразумението да приема или прилага мерки, които:
 а)
 целят осигуряване на ефективното и справедливо облагане и събиране на преки данъци;
 б)
 при прилагането на съответните разпоредби на вътрешното данъчно законодателство, в това число на разпоредбите, чиято цел е да се гарантира облагането с мита и тяхното събиране, правят разграничение между данъкоплатци, които не се намират в еднакво положение особено с оглед на мястото им на пребиваване/установяване или с оглед на мястото, в което е инвестиран капиталът им;
 в)
 имат за цел предотвратяване на избягването на данъчно облагане или на укриването на данъци в съответствие с данъчните разпоредби на спогодбите за избягване на двойното данъчно облагане или други данъчни споразумения или национално данъчно законодателство; или
 г)
 са в несъответствие с което и да е задължение за НОН, установено в настоящото споразумение, при условие че разликата в третирането се дължи на данъчна спогодба.
 4. Данъчните термини или понятия, за които настоящото споразумение не съдържа определения, са установени в съответствие с данъчните определения и понятията, или еквивалентни или подобни определения и понятия съгласно националното право на страната, предприемаща мярката.
 Член 297
 Платежен баланс
 1. Ако страна по споразумението изпитва сериозни затруднения, свързани с платежния баланс или с външната финансова позиция, или е изправена пред опасност от настъпването на такива, тя може да предприеме или да поддържа ограничителни мерки по отношение на търговията със стоки и услуги и по отношение на правото на установяване, в това число върху плащания или преводи свързани с такива сделки.
 2. Всички ограничителни мерки, приети или поддържани съгласно параграф 1, са недискриминационни, с ограничен срок на

type: contracts

jurisdiction: EU


text:
действие, не надхвърлят необходимото за справяне със ситуацията, свързана с платежния баланс, отговарят на условията, установени в споразуменията за СТО, и са в съответствие с Учредителния договор на Международния валутен фонд, в зависимост от случая (86).
 3. Страните по споразумението полагат усилия да избягват налагането на ограничителните мерки, посочени в параграф 1. В случай на въвеждане или внасяне на изменения в такива мерки от страна по споразумението, тази страна своевременно уведомява останалите страни по споразумението за тях и представя във възможно най-кратък срок график за тяхното премахване.
 4. В рамките на Комитета по търговията своевременно се провеждат консултации. В рамките на тези консултации се подлага на оценка ситуацията с платежния баланс на страната по споразумението, която приема или поддържа ограничителни мерки по настоящия член, както и самите мерки, като се отчитат, inter alia, фактори като:
 а)
 естеството и степента на затрудненията по платежния баланс и външната финансова позиция;
 б)
 външната икономическа и търговска конюнктура; и
 в)
 други възможни корективни мерки.
 По време на консултациите се разглежда съответствието на всяка ограничителна мярка с параграфи 2 и 3. Всички констатации за статистически и други факти, представени от Международния валутен фонд, отнасящи се до валутен обмен, парични резерви и платежен баланс, се приемат, а заключенията се основават на оценката на Международния валутен фонд за платежния баланс и външната финансова позиция на страната по споразумението, която въвежда мерките.
 ДЯЛ XII
 УРЕЖДАНЕ НА СПОРОВЕ
 ГЛАВА 1
 Цели, приложно поле и определения
 Член 298
 Цел
 Целта на настоящия дял е предотвратяване и уреждане на всички спорове между страните по споразумението във връзка с тълкуването и прилагането на настоящото споразумение и — когато е възможно — постигането на взаимно приемливо решение по всеки въпрос, който може да засегне функционирането му. В случаите, когато не е възможно решение по взаимно съгласие, първостепенната цел на настоящия дял по принцип е да се гарантира отмяната на съответните мерки, ако е установено, че същите са в несъответствие с разпоредбите на настоящото споразумение.
 Член 299
 Приложно поле
 1. Освен в случаите, когато в настоящото споразумение е предвидено друго, разпоредбите на настоящия дял се прилагат по отношение на всеки спор във връзка с тълкуването и прилагането на споразумението, по-специално когато една от страните счита, че дадена мярка, предприета от друга страна, е или може да бъде в несъответствие с нейните задължения по настоящото споразумение.
 2. Разпоредбите на настоящия дял не се прилагат за спорове между андските държави, подписали настоящото споразумение.
 Член 300
 Определения
 За целите на настоящия дял „страна по спора“ или „страна по спор“ и „страни по спора“ или „страни по спор“ са страна или страни по настоящото споразумение, които са страна или страни по процедура за уреждане на спорове съгласно настоящия дял.
 ГЛАВА 2
 Консултации
 Член 301
 Консултации
 1. Страните по споразумението полагат усилия да уреждат всеки спор във връзка с някой от въпросите, посочени в член 299, като започват добросъвестни консултации с цел постигането на решение по взаимно съгласие.
 2. Страна по споразумението може да поиска започване на консултации чрез писмено искане до другата страна по споразумението, с копие до


text:
Комитета по търговията, като посочи спорната мярка и правното основание за оспорването.
 3. Страната по споразумението, до която е отправено искане, отговаря на искането за консултации, с копие до Комитета по търговията, в срок от 10 дни след получаването на такова искане. В неотложни случаи този срок е пет дни.
 4. Страните по спора могат да се споразумеят да не предприемат консултации по реда на настоящия член и да преминат направо към арбитражната процедура по реда на член 302. За такова решение Комитетът по търговията се уведомява писмено, не по-късно от пет дни преди подаването на искане за създаването на арбитражен комитет.
 5. Освен когато участващите в консултациите страни по споразумението се договорят за друго, консултациите се провеждат и се считат за приключени в срок до 30 дни след датата на получаване на искането от страната по споразумението, към която е то е отправено, и се провеждат на нейната територия. По съгласие на страните по спора консултациите могат да се провеждат с всякакви налични технологични средства. Консултациите и цялата информация, разгласена в хода на процедурата, са поверителни.
 6. В неотложни случаи, включително такива, които са свързани с бързоразвалящи се стоки или стоки или услуги, които бързо губят своята търговска стойност, като някои сезонни стоки или услуги, консултациите започват в рамките на 15 дни от датата на получаване на искането от страната по споразумението, към която то е отправено, и се считат за приключени след изтичането на тези 15 дни.
 7. В хода на консултациите всяка от участващите в тях страни по споразумението посочва достатъчно фактически данни, за да даде възможност за цялостно разглеждане на начина, по който действащата или предложената мярка или всеки друг въпрос биха могли да засегнат функционирането и прилагането на настоящото споразумение.
 8. В хода на консултациите съгласно настоящия член всяка от участващите в тях страни по споразумението осигурява участието на служители от своите компетентни държавни органи със съответните познания по въпроса, който е предмет на консултациите.
 9. Освен ако участващите в консултациите страни по споразумението договорят друго, когато даден спор е бил предмет на консултации в рамките на подкомитет, създаден съгласно настоящото споразумение, такива консултации могат да заменят консултациите по реда на настоящия член, при условие че разглежданата мярка и правното основание за нейното оспорване са надлежно изяснени в хода на консултациите. Освен ако участващите в консултациите страни по споразумението договорят друго, проведените в рамките на подкомитета консултации се считат за приключени в срок до 30 дни след датата на получаване на искането за консултации от страната по споразумението, към която то е отправено.
 10. В срок от пет дни след датата на получаване на искането за консултации страна по споразумението, която не е участваща в консултациите страна, но има интерес към въпроса, предмет на консултации, може да направи писмено искане до участващите в консултациите страни по споразумението, с копие до Комитета по търговия, за участие в консултациите. При условие че никоя от участващите в консултациите страни по споразумението не отхвърли това искане, тази страна по споразумението може да участва като трета страна в съответствие с


text:
процедурния правилник, предвиден по член 315 (наричан по-нататък „процедурен правилник“).
 ГЛАВА 3
 Процедури за уреждане на спорове
 Член 302
 Започване на арбитражно производство
 1. Оспорващата страна по споразумението може да поиска създаването на арбитражен комитет, ако:
 а)
 ответната страна по споразумението не отговори на искането за консултации по реда на член 301, параграф 3;
 б)
 не са проведени консултации в срока по член 301, параграф 5 или 6, в зависимост от случая;
 в)
 участващите в консултациите страни по споразумението не са уредили спора посредством консултации; или
 г)
 страните по споразумението, които са страни по спора, са се споразумели да не участват в консултации по реда на член 301, параграф 4.
 2. Искането за създаване на арбитражен комитет се отправя писмено до ответната страна по споразумението и до Комитета по търговия. Оспорващата страна по споразумението посочва в своето искане конкретната спорна мярка и обяснява защо тази мярка представлява нарушение на разпоредбите на настоящото споразумение по начин, от който са видни правните основания за оспорването.
 3. Страна по споразумението не може да поиска създаването на арбитражен комитет за разглеждане на предлагана мярка.
 4. В срок от 10 дни след датата на получаване на искането за създаване на арбитражен комитет страна по споразумението, която не е страна по спора, но която има съществен интерес по него, може да подаде писмен искане до страните по спора, с копие до Комитета по търговия, за участие в арбитражната процедура. Тази страна по споразумението може да участва като трета страна в съответствие с процедурния правилник.
 Член 303
 Сформиране на арбитражния комитет
 1. Арбитражният комитет се състои от трима арбитри.
 2. В срок от 12 дни след датата на получаване на искането за сформиране на арбитражен комитет от ответната страна по споразумението, всяка страна по спора може да назначи арбитър измежду кандидатите, които някоя от страните по споразумението е предложила да бъдат включени в списъка, изготвен съгласно член 304. Ако някоя от страните по спора не назначи свой арбитър, по искане на другата страна по спора арбитърът се избира с жребий от председателя на Комитета по търговията или негов/неин представител измежду кандидатите, които тази страна по спора е предложила да бъдат включени в списъка на арбитрите.
 3. Ако страните по спора не постигнат съгласие относно председателя на арбитражния комитет в рамките на срока, определен в параграф 2, и по искане на която и да било от страните по спора, председателят на Комитета по търговията или негов/неин представител избира с жребий такъв председател измежду кандидатите, подбрани за тази цел в списъка на арбитрите.
 4. Председателят на Комитета по търговията или негов/неин представител избира арбитрите с жребий от списъка по реда на член 304 в срок от пет дни след датата на получаване на искането, направено в съответствие с параграфи 2 или 3, в зависимост от случая.
 5. Независимо от разпоредбите на параграфи 2—4, страните по спора могат по взаимно съгласие и в срок от 10 дни след датата на получаване на искането от ответната страна по споразумението да изберат за арбитри лица, които не са включени в списъка на


text:
арбитри, но отговарят на изискванията, постановени в член 304, параграф 3.
 6. За дата на сформиране на арбитражния комитет се счита датата, на която всички назначени арбитри са потвърдили своето съгласие в съответствие с процедурния правилник.
 Член 304
 Списък на арбитри
 1. На своето първо заседание Комитетът по търговията съставя списък от 25 лица, които желаят и са способни за изпълняват функцията на арбитри. Всяка от страните по споразумението предлага пет лица, които да изпълняват функцията на арбитри. Страните по споразумението също така избират по взаимно съгласие 10 лица, които не са граждани (87) на нито една от страните, за ролята на председател на арбитражния комитет.
 2. Комитетът по търговията гарантира, че списъкът, съставен в съответствие с параграф 1, винаги е пълен. В някои случаи списъкът може да се използва в съответствие с член 303, дори ако не е пълен.
 3. Арбитрите имат специализирани познания или опит в областта на правото, международната търговия или уреждането на спорове във връзка с международни споразумения за търговия. Те са независими, безпристрастни, нямат пряка, нито косвена връзка с която и да било от страните по споразумението и не получават указания от която и да било страна по споразумението или организация. Арбитрите спазват Кодекса за поведение, съставен в съответствие с настоящия дял (наричан по-нататък „Кодекс за поведение“).
 4. Освен това Комитетът по търговията съставя допълнителни списъци от 12 лица с опит в различни сектори и по различни въпроси от обхвата на настоящото споразумение. За тази цел всяка страна по споразумението посочва три лица, които да изпълняват функцията на арбитри. Страните по споразумението избират по взаимно съгласие трима кандидати, които да председателстват арбитражния комитет, които не са граждани на нито една от тях. Всяка страна по споразумението, която е страна по спора, може да назначи свой арбитър измежду лицата, предложени за включване в секторния списък от някоя от страните по споразумението. Когато използва процедурата за подбор, установена в член 303, параграф 3, председателят на Комитета по търговията или негов/неин представител може да използва секторен списък, след като страните по спора постигнат съгласие за това.
 Член 305
 Отвод, отстраняване и заместване
 1. Страна по спора може да направи отвод на даден арбитър в случаи на обосновано съмнение по отношение на спазването на Кодекса за поведение от съответния арбитър. Решението по отвода или отстраняването на арбитър се приема в съответствие с процедурния правилник.
 2. Ако даден арбитър не е в състояние да участва в процедурата, се оттегли или откаже, или трябва да бъде заменен, се избира негов/неин заместник в съответствие с член 303.
 Член 306
 Съединяване на арбитражни производства
 Когато повече от една страна по споразумението поиска сформирането на арбитражен комитет във връзка с една и съща мярка и въз основа на едни и същи правни основания, когато е възможно, се създава един арбитражен комитет, който да разгледа тези искания.
 Член 307
 Решение на арбитражния комитет
 1. Арбитражните комитети обявяват решението си на страните по спора и на Комитета по търговията в срок от сто и двадесет (120) дни от датата на създаване на арбитражните комитети. Когато арбитражен


text:
комитет счете, че този срок не може да бъде спазен, председателят на арбитражния комитет трябва да уведоми писмено страните по спора и Комитета по търговията, като посочи основанията за забавянето и датата, на която комитетът ще обяви своето решение. При никакви обстоятелства решението не може да бъде обявено по-късно от сто и петдесет (150) дни от датата на създаване на комитета.
 2. В неотложни случаи, включително такива, които са свързани с бързоразвалящи се стоки или стоки или услуги, които бързо губят своята търговска стойност, като някои сезонни стоки или услуги, арбитражният комитет се произнася с решение дали счита случая за неотложен в срок от 10 дни след създаването на комитета. Арбитражният комитет обявява своето решение в срок от 60 дни от датата на неговото създаване и при никакви обстоятелства по-късно от 75 дни след тази дата.
 Член 308
 Изпълнение на решенията на арбитражния комитет
 1. Ответната страна по споразумението предприема всички необходими мерки, за да изпълни незабавно решението на арбитражния комитет.
 2. В срок от 30 дни след датата на получаване на решението ответната страна по споразумението уведомява оспорващата страна по споразумението относно следното:
 а)
 конкретните мерки, които счита за необходими за изпълнение на решението;
 б)
 разумния срок за изпълнението му; и
 в)
 конкретно предложение за временна компенсация, до пълното прилагане на специфичните мерки, които счита за необходими за изпълнение на решението.
 3. В случай на различия между страните по спора относно съдържанието на уведомлението, оспорващата страна по споразумението може да поиска арбитражният комитет, постановил решението, да установи дали предложените по реда на параграф 2, буква a) мерки са в съответствие с настоящото споразумение, дали срокът за изпълнение на решението е разумен и/или дали предложението за компенсация е явно несъразмерно. Решението се произнася в срок от 45 дни след като е направено искането.
 4. В случай че първоначално сформираният арбитражен комитет или някой от неговите членове не може да заседава, се прилагат процедурите по член 303. Крайният срок за обявяване на решението е 45 дни от датата, на която е създаден новият арбитражен комитет.
 5. Разумният срок, посочен в параграф 2, буква б), може да бъде удължен по взаимно съгласие на страните по спора.
 Член 309
 Преразглеждане на мерките, предприети за изпълнение на решение на арбитражен комитет
 1. Ответната страна по споразумението уведомява страната ищец и Комитета по търговията относно всяка мярка, предприета с цел преустановяване на неизпълнението на нейните задължения по настоящото споразумение преди изтичане на разумния срок, посочен в член 308, параграф 2, буква б), и член 308, параграфи 3 или 5.
 2. Ако мерките, за които ответната страна по споразумението е уведомила в съответствие с параграф 1, не са сходни с тези, за които тя е уведомила по-рано съгласно член 308, параграф 2, буква a), или когато оспорващата страна по споразумението е започнала арбитражно производство по реда на член 308, параграф 3 и мерките, за които е била уведомена съгласно параграф 1, не са сходни с тези, за които арбитражният комитет е установил, че са в съответствие с настоящото споразумение, и в случай на разногласие между страните


text:
по спора относно наличието на мерки, за които е направено уведомяване, или относно тяхното съответствие със споразумението, оспорващата страна по споразумението може да поиска писмено по въпроса да се произнесе първоначално сформираният арбитражен комитет. В това искане се посочва конкретната спорна мярка и се обяснява степента, в която тази мярка е в несъответствие с настоящото споразумение. Арбитражният комитет обявява своето решение в срок от 30 дни от датата на искането.
 3. В случай че първоначално сформираният арбитражен комитет или някой от неговите членове не е на разположение, се прилагат процедурите по член 303. Решението се произнася в срок от 30 дни от датата на създаване на новия арбитражен комитет.
 Член 310
 Привременни мерки в случай на неизпълнение
 1. Ако ответната страна по споразумението не уведоми за предприемането на мярка за изпълнение на решението на арбитражния комитет преди изтичането на разумния срок или ако арбитражният комитет постанови, в съответствие с член 309, параграф 2, че мярката, за която е подадено уведомление, е в несъответствие с настоящото споразумение, оспорващата страна по споразумението може:
 а)
 да поиска от ответната страна по споразумението компенсация за неизпълнение или продължаване на временната компенсация или друг вид компенсация, или
 б)
 да уведоми ответната страна по споразумението и Комитета по търговията относно своето намерение да спре да прилага отстъпките, произтичащи от посочените в член 299 разпоредби, в степен, равностойна на причиненото от нарушението обезсилване или накърняване на ползите.
 2. Ако в срок от 20 дни след изтичането на разумния срок или след като арбитражния комитет постанови, че мярката, за която е направено уведомяване по реда на член 311, параграф 2, е в несъответствие с настоящото споразумение, страните по спора не могат да постигнат съгласие относно компенсацията съгласно параграф 1, буква a), оспорващата страна по споразумението може да уведоми ответната страна по споразумението и Комитета по търговията относно своето намерение да спре да предоставя ползите, произтичащи от посочените в член 299 разпоредби, в степен, равностойна на причиненото от нарушението обезсилване или накърняване на ползите.
 3. Ако ответната страна по споразумението не изпълни задължението за временна компенсация по член 308 в разумен срок (88), оспорващата страна по споразумението може да уведоми ответната страна по споразумението и Комитета по търговията относно своето намерение спре да предоставя ползите, произтичащи от посочените в член 299 разпоредби, в степен, равностойна на временната компенсация, до извършването на по-ранното от следните две действия: изпълнието на задължението за временна компенсация или приемането на мярка за изпълнение от ответната страна по споразумението.
 4. Когато оспорващата страна по споразумението уведоми за своето намерение да спре да предоставя ползите в съответствие с параграф 2 или 3, тя може да спре да предоставя ползите 10 дни от датата на уведомяването, освен ако ответната страна по споразумението поиска провеждането на арбитражно производство съгласно параграф 5.
 5. Ако ответната страна по споразумението счита, че степента, в която се спира предоставянето на ползите, за която е направено уведомяване, не е равностойна на причиненото от нарушението обезсилване или накърняване, тя може да писмено да поиска първоначално сформираният арбитражен комитет да се произнесе по въпроса. Оспорващата


text:
страна по споразумението и Комитетът по търговията трябва да бъдат уведомени за това искане преди изтичането на 10-дневния срок, определен в параграф 4. Първоначално сформираният арбитражен комитет уведомява страните по спора и Комитета по търговията за своето решение във връзка със степента, в която е спряно предоставянето на ползите, в срок от 30 дни от датата, на която арбитражният комитет е получил искането. Предоставянето на ползите не спира, докато първоначално сформираният арбитражен комитет не обяви своето решение на страните по спора, и всяко спиране е в съответствие с това решение.
 6. В случай че първоначално сформираният арбитражен комитет или някой от неговите членове не е на разположение, се прилагат процедурите по член 303. Решението се постановява в срок от 45 дни от датата на създаване на новия арбитражен комитет.
 7. Компенсацията или спирането на ползите в съответствие с настоящия член е временно и не отменя задължението на ответната страна по споразумението да изпълни решението. Тези средства за защита се прилагат само докато всяка мярка, по отношение на която е установено, че не съответства на настоящото споразумение, бъде отменена или изменена, така че да е в съответствие разпоредбите на настоящото споразумение, или докато страните по спора постигнат решение по взаимно съгласие.
 Член 311
 Контрол над мерките, приети след спирането на предоставянето на ползите или компенсацията за неизпълнение
 1. Ответната страна по споразумението може да уведоми по всяко време оспорващата страна по споразумението и Комитета по търговията относно всяка мярка, която е приела в изпълнение на решението на арбитражния комитет, и относно своето искане до оспорващата страна по споразумението за възобновяване на предоставянето на ползите, или за своето намерение да прекрати прилагането на компенсацията за неизпълнение, според случая. Освен в случаите, предвидени в параграф 2, предоставянето на ползите се възобновява 30 дни след това уведомяване.
 2. Ако страните по спора не могат да постигнат съгласие относно съответствието на мярката, за която е направено уведомяване, с разпоредбите на настоящото споразумение в срок от 30 дни от датата на уведомяването, предвидено в параграф 1, всяка от тях може да поиска писмено по въпроса да се произнесе първоначално сформираният арбитражен комитет. За такова искане се уведомяват едновременно ответната страна по споразумението и Комитетът по търговия. Решението на арбитражния комитет се обявява на страните по спора и на Комитета по търговията в срок от четиридесет и пет (45) дни от датата на искането. Ако арбитражният комитет реши, че мярката по изпълнение е в съответствие с разпоредбите на настоящото споразумение, предоставянето на ползите се възобновява.
 3. В случай че първоначално сформираният арбитражен комитет или някой от неговите членове не е на разположение, се прилагат процедурите по член 303. Решението се обявява в срок от 45 дни от датата на създаване на новия арбитражен комитет.
 4. Ако в 30-дневния срок, посочен в параграф 2, никоя от страните по спора не е поискала първоначално сформираният арбитражен комитет да се произнесе по съответствието на мярката, за която е направено уведомяване по реда на параграф 1, и оспорващата страна по споразумението не е изпълнила своите задължения да възобнови предоставянето на ползите,


text:
ответната страна по споразумението може да спре предоставянето на ползите в степен, равностойна на степента, приложена от оспорващата страна по споразумението, за срока на спиране на ползите от оспорващата страна по споразумението.
 Член 312
 Искане за разяснения по решение
 1. В срок от 10 дни след съобщаването на решението страна по спора може да подаде писмено искане до арбитражния комитет, с копие до другата страна по спора и до Комитета по търговията, за разясняване на някои специфични аспекти на която и да било констатация или препоръка в решението, която тази страна счита за двусмислена, включително свързаните с изпълнението. Другата страна по спора може да представи коментари по това искане до арбитражния комитет, с копие до страната по споразумението, направила искането за разясняване. Арбитражният комитет отговаря на такива искания в срок от 10 дни след тяхното получаване.
 2. Направеното по параграф 1 искане не засяга сроковете, посочени в член 308.
 Член 313
 Спиране и прекратяване на арбитражно производство
 1. Страните по спора могат по всяко време да постигнат съгласие за спиране на дейността на арбитражния комитет за период, който не надхвърля 12 месеца, считано от датата на постигане на съгласието. Страните по спора уведомяват писмено председателя на арбитражния комитет за постигнатото съгласие, с копие до Комитета по търговия. В случай на такова спиране сроковете по член 307, се удължават с времето, през което дейността е спряна.
 2. Във всички случаи, ако дейността на арбитражния комитет е била спряна за повече от 12 месеца, правомощията на арбитражния комитет се прекратяват, освен ако страните по спора не договорят друго. В случай че бъдат прекратени правомощията на арбитражния комитет, никоя от разпоредбите в настоящия член не е пречка страна по споразумението да започне друго арбитражно производство по същия въпрос.
 3. Страните по спора могат да се договорят да прекратят арбитражно производство по всяко време чрез съвместно писмено уведомление до председателя на арбитражния комитет, с копие до Комитета по търговия.
 ГЛАВА 4
 Общи разпоредби
 Член 314
 Решение по взаимно съгласие
 Страните по спора могат по всяко време да постигнат решение по взаимно съгласие по спор съгласно настоящия дял. Страните по спора уведомяват съвместно Комитета по търговията за това решение. След уведомяването за постигането решение по взаимно съгласие производството се прекратява.
 Член 315
 Процедурен правилник и Кодекс за поведение
 1. Процедурите по уреждане на спорове съгласно настоящия дял се уреждат в процедурния правилник, приет от Комитета по търговията на неговото първо заседание след влизането в сила на настоящото споразумение. На това заседание Комитетът по търговията приема също Кодекс за поведение на арбитрите.
 2. Всяко заседание на арбитражния комитет е публично в съответствие с процедурния правилник, освен ако страните по спора не са договорили друго.
 Член 316
 Информация и технически насоки
 1. По искане на някоя от страните по спора или ex officio, арбитражният комитет може да получава информация от всякакви източници, включително и от страните по спора, ако сметне това за целесъобразно. Арбитражният комитет има също така правото да потърси съответното становище на експерти, когато смята това за целесъобразно. Получената по този начин информация се предоставя


text:
за коментар на всяка от страните по спора.
 2. Арбитражният комитет може също да разреши на заинтересованите неправителствени образувания, установени на територията на страна по спора, да представят становища amicus curiae в съответствие с процедурния правилник.
 Член 317
 Правила за тълкуване
 Всеки арбитражен комитет тълкува разпоредбите, посочени в член 299, в съответствие с обичайните правила за тълкуване на международното публично право, включени във Виенската конвенция за правото на договорите, съставена във Виена на 23 май 1969 г. Решенията на арбитражния комитет не могат да разширяват или ограничават правата и задълженията, съдържащи се в посочените в член 299 разпоредби.
 Член 318
 Решения на арбитражния комитет
 1. Арбитражният комитет полага усилия да приема всички решения с консенсус. Ако въпреки това не може да се стигне до вземането на решение с консенсус, спорният въпрос се решава чрез гласуване с мнозинство. Особените мнения на арбитрите обаче не се публикуват в никакъв случай.
 2. Всяко решение на арбитражния комитет има задължителна сила за страните по спора и не създава никакви права или задължения за физически или юридически лица. В решението се установяват фактите, приложимостта на съответните разпоредби на настоящото споразумение, правят се констатации дали съответната страна по споразумението е изпълнила своите задължения по него, и се посочват основните мотиви за всички направени в него решения и заключения.
 3. По искане на всяка от страните по спора арбитражният комитет може да издаде препоръки относно изпълнението на решението.
 4. Решенията на арбитражния комитет се произнасят в публични заседания, освен ако страните по спора не договорят друго.
 Член 319
 Отношения с правата в рамките на СТО и избор на форум
 1. Разпоредбите на настоящия дял не засягат правата и задълженията на страните по споразумението в съответствие със Споразумението за СТО, включително производствата по уреждане на спорове.
 2. Споровете във връзка с една и съща мярка, които възникват по настоящия дял и по Споразумението за СТО, могат да се разрешават по реда на настоящия дял или съгласно ДУС, по преценка на оспорващата страна по споразумението. Независимо от това, когато страна по споразумението е поискала сформирането на група съгласно член 6 от ДУС или на арбитражен комитет по реда на член 303, тази страна по споразумението не може да започва друго производство по същия спор в другия форум с изключение на случаите, когато компетентният орган на избрания форум не се е произнесъл по съществото на въпроса на основания, които са от процесуално естество или са свързани с неговата компетентност.
 3. Страните по споразумението постигат съгласие че два или повече спора засягат един и същ въпрос, когато в тях участват едни и същи страни по спора, когато се отнасят за една и съща мярка и когато техният предмет е едно и също съществено нарушение.
 4. Никоя от разпоредбите на настоящия дял не е пречка страните по споразумението да спират предоставянето на ползите, разрешено от органа за уреждане на спорове на СТО. Споразумението за СТО не може да се изтъква като основание, за да се попречи на страна по споразумението спре да предоставянето на ползите в съответствие с настоящия дял.
 Член 320


text:
Срокове
 1. Всички срокове, установени в настоящия дял, включително сроковете, в които арбитражните комитети трябва да обявят решенията си, се изчисляват от първия ден, следващ действието или факта, за който се отнасят.
 2. Всеки срок, посочен в настоящия дял, може да бъде удължаван по взаимно съгласие на страните по спора.
 Член 321
 Изменения на процедурния правилник и на Кодекса за поведение
 Комитетът по търговията може да изменя процедурния правилник и Кодекса за поведение.
 Член 322
 Механизъм за медиация
 Съгласно приложение XIV (Механизъм за медиация за нетарифни мерки) всяка от страните по споразумението може да поиска от друга страна по споразумението да участва в процедура за медиация по отношение на всяка нетарифна мярка на страната по споразумението, до която е отправено искането, свързана с въпрос от обхвата на дял III (Търговия със стоки), за която страната по споразумението, отправила искането, счита, че оказва неблагоприятно въздействие върху търговията.
 Член 323
 Взаимни отстъпки, помиряване и медиация
 1. Независимо от разпоредбите на член 322, страните по споразумението могат по всяко време да се договорят да предприемат взаимни отстъпки, помиряване или медиация като алтернативен метод за уреждане на спора.
 2. Алтернативните методи за уреждане на спорове, посочени в параграф 1, се прилагат по ред, договорен от участващите в тях страни по споразумението.
 3. Уредените в настоящия член процедури, могат да започнат по всяко време и да бъдат спрени или прекратени по всяко време от която и да било от участващите в тях страни по споразумението.
 4. Процедурите по настоящия член са поверителни и не засягат правата и задълженията на страните по споразумението, участващи в каквото и да било друго производство.
 ДЯЛ XIII
 ТЕХНИЧЕСКА ПОМОЩ И ИЗГРАЖДАНЕ НА ТЪРГОВСКИ КАПАЦИТЕТ
 Член 324
 Цели
 1. Страните по споразумението се договарят да засилват сътрудничеството, което допринася за прилагането на настоящото споразумение, и да го използват в максимална степен с цел оптимизиране на неговите резултати, разширяване на възможностите и постигане на максимални ползи за страните. Това сътрудничество се развива в обхвата на правната уредба и институционалната рамка, които уреждат отношенията на сътрудничество между страните, като една от неговите основни цели е да се насърчава устойчивото икономическо развитие, предоставящо възможност за постигане на по-голяма степен на социално сближаване, и по-специално за намаляване на бедността.
 2. С оглед постигане на целите, посочени в параграф 1, страните по споразумението се договарят да отдават особено голямо значение на инициативите за сътрудничество, насочени към:
 а)
 подобряване и създаване на нови възможности за търговия и инвестиции чрез укрепване на конкурентоспособността и иновациите, както и модернизиране на производството, улесняване на търговията и трансфер на технологии;
 б)
 насърчаване на развитието на микропредприятията и МСП посредством използването на търговията като инструмент за намаляване на бедността;
 в)
 насърчаване на лоялната и справедлива търговия, улесняване на достъпа до ползите, произтичащи от настоящото споразумение, за всички сектори на производство, и по-специално за най-слабо развитите;
 г)
 укрепване на търговския и институционалния капацитет в тази област с цел прилагането на настоящото споразумение и извличането на максимални ползи от него; и
 д)
 задоволяване на набелязаните в други части от настоящото споразумение потребности от сътрудничество.


text:
Член 325
 Приложно поле и средства
 1. Сътрудничеството се осъществява посредством инструментите, ресурсите и механизмите, с които страните по споразумението разполагат за тази цел, в съответствие с действащите правила и процедури, и чрез органите на всяка страна по споразумението, компетентни да реализират отношенията на сътрудничество, включително свързаните със сътрудничество в областта на търговията.
 2. Съгласно параграф 1 наред с друго страните по споразумението могат да използват инструменти като обмен на информация, опит и добри практики, техническа и финансова помощ и съвместно набелязване, разработване и изпълнение на проекти.
 Член 326
 Функции на Комитета по търговията във връзка със сътрудничеството съгласно настоящия дял
 1. Страните по споразумението отдават особено важно значение на наблюдението на мерките за сътрудничество, въведени с цел да подпомогнат оптималното изпълнение и извличането на максимални ползи от настоящото споразумение.
 2. Комитетът по търговията наблюдава и, когато е уместно, предоставя стимули и насоки във връзка с водещи аспекти на сътрудничеството в рамките на целите, посочени в член 324, параграфи 1 и 2.
 3. Комитетът по търговията може да отправя препоръки до компетентните организации във всяка страна по споразумението, на които е възложено да приемат програми и да реализират сътрудничеството.
 ДЯЛ XIV
 ЗАКЛЮЧИТЕЛНИ РАЗПОРЕДБИ
 Член 327
 Приложения, допълнения, декларации и бележки под линия
 Приложенията, допълненията, декларациите и бележките под линия към настоящото споразумение са неразделна част от него.
 Член 328
 Присъединяване на нови държави-членки на Европейския съюз
 1. ЕС страната по споразумението уведомява андските държави, подписали настоящото споразумение, за всяко заявление за присъединяване на трета държава към Европейския съюз.
 2. В хода на преговорите между Европейския съюз и държавата кандидат, която желае да се присъедини към Европейския съюз, ЕС страната по споразумението:
 а)
 предоставя, по искане от андска държава, подписала настоящото споразумението, и доколкото е възможно, информация по всички въпроси в обхвата на настоящото споразумение; и
 б)
 взема предвид всички съображения, изразени от андските държави, подписали настоящото споразумение;
 3. ЕС страната по споразумението уведомява андските държави, подписали настоящото споразумение, относно влизането в сила на всяко присъединяване към Европейския съюз.
 4. В рамките на Комитета по търговията и в достатъчен срок преди датата на присъединяване на трета държава към Европейския съюз, ЕС страната по споразумението и андските държави, подписали настоящото споразумение, разглеждат всички последици от присъединяването за настоящото споразумение. Комитетът по търговията взема решение относно необходимите мерки за приспособяване или преходни мерки.
 Член 329
 Присъединяване на други страни членки на Андската общност към настоящото споразумение
 1. Всяка страна членка на Андската общност, която не е страна по настоящото споразумение към датата на неговото влизане в сила между ЕС страната по споразумението и най-малко една от андските държави, подписали настоящото споразумение (наричана по-нататък „андска държава кандидат“), може да се присъедини към настоящото споразумение в съответствие с условията и процедурите, установени в настоящия член.
 2. ЕС страната по споразумението договаря с андската държава кандидат условията за нейното присъединяване към настоящото споразумение. В контекста на тези преговори ЕС се стреми да запази целостта на споразумението, като ограничава всички възможности за гъвкавост при договарянето на списъците на взаимни отстъпки в съответствие с приложения I (Графици за


text:
премахване на митата), VII (Списък на задълженията относно установяването) и VIII (Списък на задълженията относно трансграничното предоставяне на услуги), и всички аспекти, по които такава гъвкавост е необходима за присъединяването на андската държава кандидат. ЕС страната по споразумението уведомява Комитета по търговията относно приключването на тези преговори за целите на консултациите, посочени в параграф 3.
 3. В рамките на Комитета по търговията ЕС страната по споразумението провежда консултации с андските държави, подписали настоящото споразумение, относно резултатите от преговорите за присъединяване с андска държава кандидатка, които могат да се отразят на правата и задълженията на андските държави, подписали настоящото споразумение. По искане на страна по споразумението Комитетът по търговията разглежда последиците за настоящото споразумение от присъединяването на андска държава кандидат и взема решение за необходимите по-нататъшни мерки.
 4. Присъединяването на андска държава кандидат влиза в сила посредством сключването на протокол за присъединяване, който е предварително одобрен от Комитета по търговията (89). Страните по споразумението предприемат вътрешните процедури, необходими за влизането в сила на този протокол.
 5. Настоящото споразумение влиза в сила между държава кандидат и всяка от страните по споразумението на първия ден от месеца, следващ получаването от депозитаря на последната нотификация от страна държавата кандидат и съответната страна по споразумението за приключване на техните вътрешни процедури, необходими за влизането в сила на протокола за присъединяване. Настоящото споразумение може също да се прилага временно, ако това се предвижда в протокола за присъединяване.
 6. Ако на датата на влизане в сила на настоящото споразумение между ЕС страната по споразумението и най-малко една андска държава, подписала настоящото споразумение, държава — членка на Андската общност, която е участвала в приемането на текста на настоящото споразумение, не го е подписала, тази държава има право да го подпише и не се счита за андска държава кандидатка по смисъла на параграф 1.
 Член 330
 Влизане в сила
 1. Всяка страна по споразумението нотифицира в писмена форма всички останали страни и депозитаря, посочен в член 332, за приключването на своите вътрешни процедури, необходими за влизането в сила на настоящото споразумение.
 2. Настоящото споразумение влиза в сила между ЕС страната по споразумението и всяка андска държава, подписала споразумението, на първия ден от месеца, следващ датата, на която депозитарят е получил последната нотификация, по параграф 1, съответно за ЕС страната по споразумението и тази андска държава, подписала споразумението, освен ако съответните страни по споразумението не са договорили друга дата.
 3. Независимо от разпоредбите на параграф 2, страните по споразумението могат временно да прилагат настоящото споразумение изцяло или отчасти. Всяка страна по споразумението нотифицира депозитаря и всички останали страни за приключването на своите вътрешни процедури, необходими за временното прилагане на настоящото споразумение. Временното прилагане на настоящото споразумение между ЕС страната по споразумението и андската държава, подписала споразумението, започва от първия ден на месеца, следващ датата на получаването от депозитаря на последната нотификация от ЕС страната по споразумението и тази андска държава, подписала споразумението.
 4. Когато в съответствие с параграф 3 страните по споразумението прилагат разпоредба от настоящото споразумение в очакване на влизането му в сила, всяко позоваване в такава разпоредба към


text:
датата на влизане в сила на настоящото споразумение се разбира като позоваване на датата, от която страните по споразумението се договарят да прилагат тази разпоредба в съответствие с параграф 3.
 Член 331
 Срок на действие и оттегляне
 1. Настоящото споразумение е в сила за неопределен срок.
 2. Всяка една от страните по споразумението може да се оттегли от настоящото споразумение чрез писмена нотификация до всички останали страни по споразумението и до депозитаря по споразумението. Оттеглянето влиза в сила шест месеца след датата, на която депозитарят получи нотификацията.
 3. Независимо от разпоредбите на параграф 2, когато андска държава, подписала настоящото споразумение, се оттегли от последното, споразумението продължава да бъде в сила между ЕС страната по споразумението и останалите андски държави, подписали настоящото споразумение. Настоящото споразумение се прекратява в случай на оттегляне на ЕС страната по споразумението.
 Член 332
 Депозитар
 Генералният секретар на Съвета на Европейския съюз е депозитар на настоящото споразумение.
 Член 333
 Изменения на Споразумението за СТО
 Страните по споразумението постигат съгласие, че всяка разпоредба от Споразумението за СТО, включена в настоящото споразумение, е включена с всички изменения, влезли в сила към момента на прилагане на тази разпоредба.
 Член 334
 Изменения и промени
 1. Страните по споразумението могат да договарят писмено всякакви изменения в настоящото споразумение.
 2. Всяко изменение влиза в сила и съставлява неразделна част от настоящото споразумение в съответствие с условията, определени в член 330, mutatis mutandis.
 3. Страните по споразумението могат да задълбочат допълнително поетите в рамките на настоящото споразумение ангажименти или да разширят неговото приложно поле, като договорят изменение в него, или като сключват споразумения относно конкретни сектори или мерки, като при това вземат предвид опита, натрупан по време на неговото прилагане.
 Член 335
 Резерви
 По настоящото споразумение не се допускат резерви по смисъла на Виенската конвенция за правото на договорите.
 Член 336
 Права и задължения по настоящото споразумение
 Никоя от разпоредбите в настоящото споразумение не може да се тълкува като предоставяща права или налагаща задължения на лица, различни от правата и задълженията, възникнали между страните по силата на международното публично право.
 Член 337
 Автентични текстове
 Настоящото споразумение е съставено в три екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всички езици са автентични.
 В УВЕРЕНИЕ НА КОЕТО долуподписаните надлежно упълномощени представители подписаха настоящото споразумение.
 СЪСТАВЕНО в три екземпляра в Брюксел на 26 юни 2012 г.
 HECHO en triplicado en Bruselas, este día 26 del mes de junio de 2012.
 V Bruselu dne 26. června 2012 ve třech vyhotoveních.
 UDFÆRDIGET i tre eksemplarer i Bruxelles, den 26. juni 2012.
 GESCHEHEN zu Brüssel am 26. Juni 2012 in drei Urschriften.
 KOOSTATUD kolmes eksemplaris 26. juunil 2012 Brüsselis.
 ΕΓΙΝΕ στις Βρυξέλλες, την 26η Iουνίου 2012, εις τριπλούν.
 DONE in triplicate in Brussels, on the 26th of June of 2012.
 FAIT en trois exemplaires à Bruxelles, le 26 juin 2012.
 FATTO in triplice esemplare a Bruxelles, il 26 giugno 2012.
 SAGATAVOTS trīs eksemplāros Briselē, 2012. gada 26. jūnijā.


text:
PRIIMTA trimis egzemplioriais Briuselyje 2012 m. birželio 26 d.
 KÉSZÜLT három példányban Brüsszelben, 2012. június 26-án.
 MAGĦMUL f’kopja tripliċi fi Brussell, tat-26 ta' Ġunju 2012.
 GEDAAN in drievoud te Brussel, op 26 juni 2012.
 SPORZĄDZONO w trzech egzemplarzach w Brukseli dnia 26 czerwca 2012 r.
 FEITO em triplicado em Bruxelas, em 26 de junho de 2012.
 ÎNCHEIAT în trei exemplare la Bruxelles, la 26 iunie 2012.
 VYHOTOVENÉ v troch vyhotoveniach v Bruseli 26. júna 2012.
 SESTAVLJENO v treh izvodih v Bruslju, dne 26. junija 2012.
 TEHTY kolmena kappaleena Brysselissä, 26. kesäkuuta 2012.
 UTFÄRDAT i tre exemplar i Bryssel den 26 juni 2012.
 Voor het Koninkrijk België
 Pour la Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 Pour le Grand-Duché de Luxembourg
 Magyarország részéről
 Għal Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Per l'Unione europea
 Eiropas Savienības vārdā –
 Europos Sajungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Por la República de Colombia
 Por la República del Perú
 (1) Тази разпоредба се тълкува, без да се накърняват установените в членове 10 и 105 задължения между андските държави, подписали настоящото споразумение, и ЕС страната по споразумението.
 (2) Страните по споразумението постигат съгласие, че понятието „органи на централната власт, регионални или местни органи на управление и власти“ обхваща всички органи и равнища на управление на страните.
 (3) С оглед постигането на по-голяма яснота страните по споразумението декларират, че съдържащите се в настоящото споразумение позовавания на „територия“ следва да се разбират изключително с цел позоваване на неговия географски обхват на приложение.
 (4) Приетите от Комитета по търговията тълкувания не представляват изменение на разпоредбите на настоящото споразумение.
 (5) С цел постигането на по-голяма сигурност по отношение на ЕС страната по споразумението уведомлението се счита за действително, когато е било предадено


text:
на Европейската комисия.
 (6) Колумбия и ЕС страната по споразумението се споразумяват, че тази разпоредба не засяга запазването и привеждането в изпълнение на установените в Колумбия монополи за спиртни напитки.
 (7) За целите на настоящия параграф понятието „консулски операции“ означава изисквания върху стоки на дадена страна по споразумението, предназначени за износ за територията на друга страна по споразумението, първо да бъде упражнен надзор от страна на консула на страната по споразумението вносител на територията на страната по споразумението износител с цел получаване на консулски фактури или консулски визи за търговски фактури, сертификати за произход, манифести, декларации за износ от изпращача или всякакви други митнически документи, необходими при вноса или във връзка с него.
 (8) С оглед постигането на по-голяма сигурност се счита, че предприятията за производство на спиртни напитки, които извършват дейност в рамките на „monopolio rentístico“, по член 336 от политическата Конституция на Колумбия, попадат в обхвата на настоящото определение за държавни търговски предприятия.
 (9) За целите на прилагането на настоящия член по отношение на Колумбия понятието „селскостопански стоки“ обхваща и следните подпозиции: 2905.45.00, 3302.10.10, 3302.10.90, 3823.11.00, 3823.12.00, 3823.13.00, 3823.19.00, 3823.70.10, 3823.70.20, 3823.70.30, 3823.70.90, 3824.60.00.
 (10) Преходен период означава 10 години, считано от датата на влизане в сила на настоящото споразумение. За всяка стока, за която в графика от приложение I (Графици за премахване на митата) на страната по споразумението, прилагаща мярката, се предвижда период за премахване на мита от 10 или повече години, „преходен период“ означава периодът за премахване на митата, установен за въпросната стока в този график, плюс три години.
 (11) Към датата на подписване на настоящото споразумение най-отдалечените региони на Европейския съюз са: Гваделупа, Френска Гвиана, Мартиника, Реюнион, Сен Мартен, Азорските острови, Мадейра и Канарските острови. Настоящият член се прилага и по отношение на държавата или територията, която промени своя статут на най-отдалечен регион с решение на Европейския съвет по реда на процедурата, посочена в член 355, параграф 6 от Договора за функционирането на Европейския съюз, считано от датата на приемане на това решение. В случай че по същата процедура даден най-отдалечен регион на Европейския съюз промени своя статут като такъв, настоящият член няма да се прилага за него, считано от датата на съответното решение на Европейския съвет. ЕС страната по споразумението уведомява останалите страни по споразумението за всяка промяна на териториите, считани за най-отдалечени региони на Европейския съюз.
 (12) За целите на настоящата глава „работни дни“ означава работните дни в страната по споразумението, за която се отнася срокът.
 (13) Позоваване на изключението от съображения за обществен ред може да се прави само в случаите, когато е налице реална и достатъчно сериозна опасност за някой от основните обществени интереси.
 (14) Изключението, предвидено в настоящата буква, обхваща всяко споразумение относно суровини, което отговаря на принципите, одобрени от Икономическия и социалния съвет в неговата резолюция 30 (IV) от 28 март 1947 г.
 (15) За целите на настоящия параграф понятието „субсидии“ включва подпомагани от правителството заеми, гаранции и застраховки.
 (16) Самият факт, че се изисква виза за физически лица от дадена държава, но не и за физически лица от


text:
други държави, не се разглежда като обезсилване или накърняване на ползите по специфично задължение.
 (17) Дружествата за корабоплаване, установени извън Европейския съюз или извън андските държави, подписали настоящото споразумение, и които са под контрола на граждани съответно на държава-членка на Европейския съюз или на андска държава, подписала настоящото споразумение, също се ползват от разпоредбите на настоящия дял, ако плавателните им съдове са регистрирани съгласно съответното законодателство на тази държава-членка на Европейския съюз или на андската държава, подписала настоящото споразумение, и плават под флага на държава-членка на Европейския съюз или на андска държава, подписала настоящото споразумение.
 (18) За целите на настоящия дял физическо лице от дадена страна по споразумението, което е едновременно гражданин на държава-членка на Европейския съюз и на андска държава, подписала настоящото споразумение, се счита за гражданин само на страната по споразумението, гражданството на която той/тя признава за свое основно и ефективно гражданство. За тази цел под основно и ефективно гражданство на дадена страна по споразумението се разбира гражданството на страната по споразумението, с която физическото лице е по-силно свързано, като се вземат предвид, наред с друго, фактори като неговото обичайно пребиваване, семейни връзки, място на данъчно облагане или мястото, където той/тя упражнява своите политически права.
 (19) Понятието „стопанско или професионално установяване“ включва установяването в някаква продуктивна стопанска дейност, независимо дали промишлена или търговска, свързана с производството на стоки и предоставянето на услуги.
 (20) Понятията „учредяване“ и „придобиване“ на юридическо лице се разбират като обхващащи капиталовото участие в дадено юридическо лице с оглед на установяването или поддържането на трайни икономически отношения.
 (21) Юридическо лице се счита за контролирано от друго юридическо лице, ако последното има право да назначава мнозинството от управителите или по друг начин да оказва законно влияние върху неговите действия.
 (22) С цел постигането на по-голяма сигурност и без да се засягат установените в нея задължения, настоящата глава не обхваща разпоредби относно защитата на инвестиции като например такива, които се отнасят конкретно за отчуждаване, справедливо и безпристрастно третиране, нито процедури за уреждане на спорове между инвеститор и държавата.
 (23) Без да се засяга обхватът на дейностите, които могат да се разглеждат като каботаж съгласно съответното вътрешно законодателство, понятието „национален каботаж“ съгласно настоящата глава обхваща превоза на пътници или стоки между пристанище или точка, разположена в андска държава, подписала настоящото споразумение, или държава-членка на Европейския съюз и друго пристанище или точка, разположена в същата андска държава, подписала настоящото споразумение, или държава-членка на Европейския съюз, включително и върху нейния континентален шелф, както и трафик от и с крайно местоназначение в същото пристанище или точка, разположена в андска държава, подписала настоящото споразумение, или държава-членка на Европейския съюз.
 (24) Параграф 2, букви а), б) и в) не обхваща мерките, приети с цел ограничаване на производството на даден селскостопански продукт.
 (25) Всяка страна може да изисква в случай на учредяване на юридическо лице съгласно нейното законодателство инвеститорите да възприемат специална правна форма. Доколкото това изискване се прилага по недискриминационен начин, не е необходимо то да бъде изрично посочено в приложение VII (Списък на задълженията относно установяването), за да бъде запазено в сила


text:
или прието от страните.
 (26) С цел постигането на по-голяма сигурност понятието „подобни“ не засяга понятието „подобни обстоятелства“, които Колумбия е договорила или договаря по други международни споразумения.
 (27) С цел постигането на по-голяма сигурност правата, произтичащи за услуги и доставчици на услуги от ЕС страната по споразумението от задълженията на Перу съгласно ГАТС, продължават да се прилагат изцяло в рамките на СТО, по-специално що се отнася до прилагането на принципа на „подобни услуги и доставчици на услуги“, включен в член XVII на ГАТС.
 (28) Без да се засяга обхватът на дейностите, които могат да се разглеждат като каботаж съгласно съответното вътрешно законодателство, понятието „национален морски каботаж“ съгласно настоящата глава обхваща превоза на пътници или стоки между пристанище или точка, разположена в андска държава, подписала настоящото споразумение, или държава-членка на Европейския съюз и друго пристанище или точка, разположена в същата андска държава, подписала настоящото споразумение, или държава-членка на Европейския съюз, включително върху нейния континентален шелф, както и трафик от и с крайно местоназначение в същото пристанище или точка, разположена в андска държава, подписала настоящото споразумение, или държава-членка на Европейския съюз.
 (29) В обхвата на параграф 2, буква в) не попадат мерките на някоя от страните по споразумението, които ограничават вложените ресурси за предоставянето на услуги.
 (30) С цел постигането на по-голяма сигурност правата, произтичащи за услуги и доставчици на услуги от ЕС страната по споразумението от задълженията на Перу съгласно ГАТС, остават напълно приложими в рамките на СТО, и по-специално когато засягат прилагането на принципа на „подобни услуги и доставчици на услуги“, включен в член XVII на ГАТС.
 (31) Договорът за услуга е в съответствие със законовите и подзаконовите разпоредби, както и с изискванията на страната по споразумението, в която той се изпълнява.
 (32) От установяването приемник може да се изиска да представи за предварително одобрение програма за обучение, обхващаща продължителността на пребиваването, от която е видно, че пребиваването е с цел обучение. За Австрия, Чешката република, Германия, Франция, Испания и Унгария обучението следва да бъде свързано с придобитата образователна степен.
 (33) Договорът за услуга е в съответствие със законовите и подзаконовите разпоредби, както и с изискванията на страната по споразумението, в която той се изпълнява.
 (34) Изразът „различно от организация с нестопанска цел“ се прилага за Австрия, Белгия, Кипър, Чешката република, Германия, Дания, Естония, Гърция, Испания, Финландия, Франция, Ирландия, Италия, Литва, Люксембург, Латвия, Малта, Нидерландия, Португалия, Словения, Обединеното кралство и Перу.
 (35) За Колумбия максималната продължителност на пребиваването на служителите по вътрешнокорпоративни трансфери, е две години, с възможност за продължаване с още една година. За Перу трудовият договор може да бъде за срок до три години. Продължителността на пребиваването на служителите по вътрешнокорпоративни трансфери обаче е до една година, с възможност за продължаване, при условие че продължават да са налице условията, въз основа на които е предоставено разрешението за пребиваване.
 (36) За целите на настоящата буква „професионален опит“ означава опитът, придобит след навършване на пълнолетие.
 (37) В случаите, когато дипломата или квалификацията не е придобита в съответната страна по споразумението, на чиято територия се предоставя услугата, тази страна по


text:
споразумението може да прецени дали тя е равностойна на дипломата за завършено висше образование, изисквана на нейна територия.
 (38) В случаите, когато дипломата или квалификацията не е придобита в страната по споразумението, на чиято територия се предоставя услугата, тази страна по споразумението може да прецени дали степента е равностойна на дипломата за завършено висше образование, изисквана на нейна територия.
 (39) Дейностите, посочени в букви в) и г), се прилагат само между Колумбия и ЕС страната по споразумението.
 (40) Понятието „съответните международни организации“ се отнася за международни организации, в които могат да членуват съответните организации на страните по споразумението.
 (41) В Колумбия официалният пощенски оператор или концесионер е юридическо лице, което предоставя универсална пощенска услуга по силата на договор за концесия. Останалите пощенски услуги подлежат на експедитивен лицензионен режим, прилаган от Министерството на информационните и комуникационните технологии. В Перу определеният пощенски оператор е юридическо лице, което въз основа на предоставена му със закон концесия, без да притежава изключителни права има задължение да предоставя пощенската услуга в цялата държава. За останалите пощенски услуги се прилага разрешителен режим, като разрешителните се издават от Министерството на транспорта и съобщенията.
 (42) С цел постигането на по-голяма сигурност независимият орган може да бъде съдебен.
 (43) „Разпръскването“ се определя като непрекъсната предавателна верига, необходима за разпространение на сигналите на радио- и телевизионните програми до широката общественост, но не включва взаимодействие между операторите.
 (44) Между ЕС страната по споразумението и Перу настоящият раздел се прилага само за далекосъобщителни услуги, предлагани на широката общественост, които включват предаване в реално време на предоставена от клиент информация между две или повече точки, без по веригата да настъпва промяна във формата или съдържанието на информацията на клиента.
 (45) Между ЕС страната по споразумението и Колумбия настоящият раздел се прилага също за далекосъобщителни услуги с добавена стойност. С цел постигането на по-голяма сигурност и за целите на настоящия раздел и приложение VII (Списъци на задълженията относно установяването) и списък VIII (Списъци на задълженията относно трансграничното предоставяне на услуги), за Колумбия и ЕС страната по споразумението „далекосъобщителни услуги с добавена стойност“ са далекосъобщителни услуги, за които доставчиците „добавят стойност“ към информацията на клиента, като подсилват нейната форма или съдържание или като осигуряват нейното съхранение и извличане.
 (46) С цел постигането на по-голяма сигурност „обществена далекосъобщителна преносна услуга“ се разбира в смисъла, определен в Приложението относно далекосъобщенията към ГАТС.
 (47) С цел постигането на по-голяма сигурност „обществена далекосъобщителна преносна услуга“ се разбира в смисъла, определен в Приложението относно далекосъобщенията към ГАТС.
 (48) Понятието „свиване на маржовете“ се прилага само за ЕС страната по споразумението.
 (49) Без да се засяга вътрешното законодателство на всяка от страните по споразумението, настоящият член не е част от задълженията, поети между Перу и ЕС страната по споразумението съгласно настоящото споразумение. За Колумбия и ЕС страната по споразумението настоящият член се прилага само за далекосъобщителни услуги, които включват предаване в реално време на предоставена от клиент информация между две или повече точки, без да се внасят промени във формата или съдържанието на тази информация.
 (50) За целите на настоящия раздел понятието


text:
„разрешение“ се разбира в смисъл, че обхваща лицензи, концесии, разрешителни, регистри или всяко друго разрешение, което страна по споразумението може да изисква за предоставянето на далекосъобщителни услуги.
 (51) Таксите за разрешения не включват плащания за търгове, тръжни процедури или други недискриминационни начини за възлагане на концесии или определените задължителни вноски за предоставянето на универсална услуги. С цел постигането на по-голяма сигурност настоящата буква не може да се тълкува като ограничаване на правото на всяка страна по споразумението да изисква плащане за разпределение на ограничени ресурси като радиочестотния спектър.
 (52) Използваното в настоящия раздел понятие „доставка на финансови услуги“ означава доставка на услуги съгласно определението в член 108.
 (53) С цел постигането на по-голяма сигурност за Колумбия и Перу „търговски административни документи“ означава формуляри, издавани или контролирани от страна по споразумението, които трябва да се попълват от или за вносител или износител във връзка с вноса или износа на стоки.
 (54) Позоваване на изключението относно обществения ред може да се прави само в случаите, когато е налице действителна и достатъчно сериозна заплаха за някои от основните обществени интереси.
 (55) С цел постигането на по-голяма сигурност по отношение на Перу се счита, че изпълнението на мерки, които възпрепятстват парични преводи посредством справедливо, недискриминационно и добросъвестно прилагане на перуанските закони в областта на:
 а)
 процедурите по откриване на производство за обявяване в несъстоятелност или неплатежоспособност, или за защита на правата кредиторите;
 б)
 емитиране, търговия или сделки с ценни книжа, фючърси, опции или деривати;
 в)
 престъпления;
 г)
 финансови отчети или отчетност на преводите, когато това е необходимо за подпомагане правоприлагащите или финансовите регулаторни органи; или
 д)
 гарантирането на спазването на съдебни или административни актове или решения по съдебни или административни производства;
 не противоречат на разпоредбите на настоящия дял и на дял V (Текущи плащания и движение на капитали).
 (56) С цел постигането на по-голяма сигурност понятието „преки инвестиции“ не включва заеми, свързани с външна търговия, портфейлни инвестиции съгласно националното законодателство, държавен дълг и заеми, свързани с държавния дълг.
 (57) С цел постигането на по-голяма сигурност глава 7 (Изключения) в дял IV (Търговия с услуги, установяване и електронна търговия) се прилага също и за настоящия дял.
 (58) С цел постигането на по-голяма сигурност настоящият дял не се прилага за поръчки за банкови, финансови или специализирани услуги, свързани със следните дейности:
 а)
 поемане на публични задължения; или
 б)
 управление на държавен дълг.
 (59) Понятието „възложители“ от ЕС страната по споразумението включва „възложители“ от държавите-членки на Европейския съюз, определени в допълнение 1 на приложение XII (Държавни поръчки).
 (60) За Колумбия, за целите на параграф 3 и параграф 4, буква в) от настоящия член, в случай на „concurso de méritos“ за съставянето на списъци за многократно използване с максимална продължителност една година има специален срок, който се определя от възложителя. След изтичане на този срок не е възможно включването на нови доставчици. Само доставчици, включени в списъка, могат да представят предложения.
 (61) За целите на членове 198 и 199 понятието „закрила“ включва въпроси, засягащи наличието, придобиването, обхвата, запазването и упражняването на правата върху интелектуална собственост, както и въпросите,


text:
засягащи използването на правата върху интелектуална собственост, специално уредени в настоящия дял.
 (62) Когато е приложимо, понятието „местни населения и общности“ включва потомци с афроамерикански произход.
 (63) Без да се засяга прилагането на настоящата глава, страните приемат, че концепцията за традиционните познания се обсъжда в рамките на съответните международни форуми.
 (64) По отношение на ЕС страната по споразумението задълженията, уредени в настоящия параграф, се прилагат само за Европейския съюз по отношение на неговата марка на Общността.
 (65) Под ограничено изключение се разбира такова изключение, което позволява трети лица да използват на пазара описателни понятия, без да е необходимо да получават съгласието на притежателя на правата, при условие че такова използване е добросъвестно и не съставлява използване като търговска марка.
 (66) За целите на настоящата буква „използване“ означава производството и/или първичната и/или вторичната обработка на продукта, обозначен с географското указание.
 (67) Понятието „неразрешена употреба“ може да обхваща всяка злоупотреба, имитация или пресъздаване.
 (68) За целите на настоящия раздел Европейският съюз предоставя закрила и на нерегистриран дизайн, когато той съответства на изискванията на Регламент (ЕО) No 6/2002 на Съвета от 12 декември 2001 г. относно промишления дизайн на Общноста, последно изменен с Регламент (ЕО) No 1891/2006 на Съвета от 18 декември 2006 г.
 (69) За целите на настоящия раздел „съставен продукт“ означава продукт, който се състои от многобройни части, които могат да бъдат сменяни, позволявайки разглобяване и повторно сглобяване на продукта.
 (70) За целите на настоящия раздел „обичайно използване“ в този контекст означава използване от крайния потребител, като се изключи поддръжката, сервизното обслужване или поправките.
 (71) За целите на настоящия дял „селскостопански химични продукти“ означава, по отношение на ЕС страната по споразумението, активни вещества и препарати, съдържащи едно или повече активни вещества, във формата, в която се доставят на потребителите, чието предназначение е:
 а)
 защита на растения или растителни продукти от всякакви вредни организми или предотвратяване на въздействието на такива организми, доколкото за такива вещества или препарати по-нататък не е предвидено друго определение;
 б)
 оказване на влияние върху жизнените процеси на растенията по начин, различен от въздействието на подхранващи препарати (например регулатори на растежа на растенията);
 в)
 консервиране на растителни продукти, доколкото такива вещества или продукти не са предмет на специалните разпоредби на Съвета или Комисията във връзка с консервантите;
 г)
 унищожаване на нежелани растения; или
 д)
 унищожаване на части от растения, забавяне или предотвратяване на нежелания растеж на растения.
 (72) За Колумбия и ЕС страната по споразумението тази закрила ще включва защита на данни относно биологични продукти и продукти на биотехнологиите. За Перу защитата на неоповестена информация за такива продукти се предоставя срещу разкриване и практиките, които са в противоречие с почтените търговски практики, в съответствие с член 39, параграф 2 от Споразумението ТРИПС, при липса на специално законодателство по такива въпроси.
 (73) Страните по споразумението гарантират, че посочените в настоящия параграф мерки могат да се прилагат също срещу лица, чиито услуги са използвани за нарушаване на права върху интелектуална собственост, до степента, в която те са участвали в този процес.
 (74) Страните по споразумението постигат съгласие, че не съществува задължение


text:
тези процедури да се прилагат при вноса на стоки, пуснати на пазара в друга държава от притежателя на правото или с негово съгласие.
 (75) За целите на тази разпоредба „стоки, с които се нарушава авторско право или право върху търговска марка“ са:
 а)
 „фалшифицирани стоки“, а именно:
 i)
 стоки, включително опаковки, върху които е поставена без разрешение търговска марка, която е идентична на надлежно регистрирана търговска марка по отношение на същия тип стоки, или която не е възможно да бъде различена по основните си характеристики от такава търговска марка, и с която поради това се нарушават правата на притежателя на търговската марка;
 ii)
 всякакъв знак за търговска марка (лого, етикет, стикер, проспект, упътване за употреба или документ за гаранция), дори представен отделно, при същите условия както стоките, посочени в подточка i) по-горе;
 iii)
 опаковъчни материали, върху които са поставени търговските марки на фалшифицирани стоки, представени отделно, при същите условия както стоките, посочени в подточка i) по-горе;
 б)
 „пиратски стоки“, а именно стоки, които представляват или съдържат копия, направени без съгласието на притежателя на авторското право, на сродното му право или право върху дизайн, или на надлежно упълномощено от собственика в държавата на производство лице, независимо дали правото е регистрирано или не по националното законодателство.
 (76) За по-голяма яснота, трансферът на технологии включва достъпа до и използването на технологии, както и процеса на производство на технологии.
 (77) По-специално, когато уведомяването би могло да допринесе за постигането на целите на дейностите по правоприлагане на уведомения орган по въпросите на кокнуренцията.
 (78) С цел постигането на по-голяма сигурност страните постигат съгласие, че „monopolios rentísticos“, учредени по член 336 от политическата конституция на Колумбия, са включени в категорията на определените монополи и държавните предприятия.
 (79) Когато в настоящия дял се използва понятието „трудова заетост“, то включва въпросите, свързани със стратегическите цели на Международната организация по труда.
 (80) За целите на настоящия параграф посочените многостранни споразумения в областта на околната среда включват тези протоколи, изменения и допълнения, приложения и корекции, които са ратифицирани от страните.
 (81) Перу тълкува настоящия член в контекста на принцип 15 от Декларацията от Рио де Жанейро относно околната среда и развитието.
 (82) Страните по споразумението, които участват в консултациите на правителствено равнище, предвидени в настоящия дял (наричани по-нататък „участваща в консултациите страна“ или „участващи в консултациите страни“) са, от една страна, Европейският съюз, а от друга страна, андска държава, подписала настоящото споразумение. Андска държава, подписала настоящото споразумение, не може да поиска консултации с друга андска държава, подписала настоящото споразумение.
 (83) Под „страна по споразумението, която е страна по процедурата“ се разбира участваща в консултациите страна по споразумението, която участва в процедура пред експертна група.
 (84) При издаване на своите препоръки експертната група взема предвид многостранния контекст на задълженията, произтичащи от споразуменията и конвенциите, посочени в членове 269 и 270.
 (85) За целите на настоящия член под „данъчна спогодба“ се разбира спогодба за избягване на двойното данъчно облагане или друго международно данъчно споразумение или договореност.
 (86) Установените в Споразумението за СТО условията, към които настоящия член препраща, се считат за приложими,


text:
mutatis mutandis, към мерки за регулиране на платежния баланс по отношение на правото на установяване в сектори, различни от секторите на услугите.
 (87) За целите на настоящия дял „гражданин“ означава физическо лице, което е гражданин на държава-членка на Европейския съюз или на андска държава, подписала настоящото споразумение, или е постоянно пребиваващ в държава-членка на Европейския съюз или в андска държава, подписала настоящото споразумение.
 (88) С цел постигането на по-голяма сигурност ответната страна по споразумението не е изпълнила задължението за временна компенсация в разумен срок само ако не е започнала в разумен срок процедура в съответствие с вътрешното законодателство, която има за цел изпълнение на задължението за компенсация, или ако такава процедура е приключила с решение, което противоречи на задължението за временна компенсация.
 (89) Независимо от разпоредбите на настоящия параграф страните по споразумението постигат съгласие, че списъците с отстъпки, определени в приложение I (График за премахване на митата), приложение VII (Списък на задълженията относно установяването) и приложение VIII (Списък на задълженията относно трансграничното предоставяне на услуги) в резултат на преговорите между ЕС страната по споразумението и андската държава — кандидат, се включват в протокола за присъединяване, без да се изисква одобрението на Комитета по търговията.
 ПРИЛОЖЕНИЕ I
 ГРАФИЦИ ЗА ПРЕМАХВАНЕ НА МИТАТА
 Допълнение 1
 ПРЕМАХВАНЕ НА МИТАТА
 РАЗДЕЛ А
 ГРАФИК ЗА ПРЕМАХВАНЕ НА МИТАТА НА КОЛУМБИЯ ЗА ОСНОВНИ СТОКИ С ПРОИЗХОД ОТ ЕВРОПЕЙСКИЯ СЪЮЗ
 Поетапни категории
 Освен ако е предвидено друго в графика за премахване на митата на Колумбия, следните поетапни категории се прилагат в съответствие с дял III (Търговия със стоки), член 22 (Премахване на мита) от настоящото споразумение.
 1.
 Митата върху стоки с произход от Европейския съюз (наричани по-долу „стоки с произход“), предвидени в тарифните линии от поетапна категория „A“, се премахват напълно и тези стоки се освобождават от мита на датата на влизане в сила на настоящото споразумение.
 2.
 Митата върху стоки с произход, предвидени в тарифните линии от поетапна категория „В“, се премахват на четири равни етапа, считано от датата на влизане в сила на настоящото споразумение; останалите намаления се извършват на 1 януари през следващите години и тези стоки впоследствие се освобождават от всички мита.
 3.
 Митата върху стоки с произход, предвидени в тарифните линии от поетапна категория „С“, се премахват на шест равни етапа, считано от датата на влизане в сила на настоящото споразумение; останалите намаления се извършват на 1 януари през следващите години и тези стоки впоследствие се освобождават от всички мита.
 4.
 Митата върху стоки с произход, предвидени в тарифните линии от поетапна категория „D“, се премахват на осем равни етапа, считано от датата на влизане в сила на настоящото споразумение; останалите намаления се извършват на 1 януари през следващите години и тези стоки впоследствие се освобождават от всички мита.
 5.
 Стоките, предвидени в тарифните линии от поетапна категория „Е“, се освобождават от всички ангажименти по отношение на плащането на мита.
 6.
 Митата върху стоки с произход, предвидени в тарифните линии от поетапна категория „F“, се премахват на единадесет равни етапа, считано от датата на влизане в сила на настоящото споразумение; останалите намаления


text:
се извършват на 1 януари през следващите години и тези стоки впоследствие се освобождават от всички мита.
 7.
 Фиксираният компонент от механизма за стабилизиране на цените (наричан по-долу „MEP“ (15 %) на стоките с произход, предвидени в тарифните линии от поетапна категория „FА“, се премахва на единадесет равни етапа, считано от датата на влизане в сила на настоящото споразумение; останалите намаления се извършват на 1 януари през следващите години.
 8.
 Митата върху стоки с произход, предвидени в тарифните линии от поетапна категория „G“, се запазват от датата на влизане в сила на настоящото споразумение до края на втората година. От 1 януари на третата година митата се премахват на три равни последователни годишни етапа и тези стоки впоследствие се освобождават от всички мита.
 9.
 Митата върху стоки с произход, предвидени в тарифните линии от поетапна категория „H“, се запазват от датата на влизане в сила на настоящото споразумение до края на втората година. От 1 януари на третата година фиксираният компонент от MEP (20 %) се премахва на пет равни последователни годишни етапа.
 10.
 Митата върху стоки с произход, предвидени в тарифните линии от поетапна категория „IA“, се запазват от датата на влизане в сила на настоящото споразумение до края на втората година. От 1 януари на третата година фиксираният компонент от MEP (20 %) се премахва на осем равни последователни годишни етапа.
 11.
 Митата върху стоки с произход, предвидени в тарифните линии от поетапна категория „IB“, се запазват от датата на влизане в сила на настоящото споразумение до края на втората година. От 1 януари на третата година фиксираният компонент от MEP (15 %) се премахва на осем равни последователни годишни етапа.
 12.
 Митата върху стоки с произход, предвидени в тарифните линии от поетапна категория „IC“, се запазват от датата на влизане в сила на настоящото споразумение до края на втората година. От 1 януари на третата година митата се премахват на осем равни последователни годишни етапа и тези стоки впоследствие се освобождават от всички мита.
 13.
 Митата върху стоки с произход, предвидени в тарифните линии от поетапна категория „J“, се запазват от датата на влизане в сила на настоящото споразумение до края на втората година. От 1 януари на третата година митата се премахват на десет равни последователни годишни етапа и тези стоки впоследствие се освобождават от всички мита.
 14.
 Митата върху стоки с произход, предвидени в тарифните линии от поетапна категория „K“, се запазват от датата на влизане в сила на настоящото споразумение до края на петата година. От 1 януари на шестата година фиксираният компонент от MEP (15 %) се премахва на пет равни последователни годишни етапа.
 15.
 Митата върху стоки с произход, предвидени в тарифните линии от поетапна категория „L“, се намаляват с 10 % при влизане в сила на настоящото споразумение.
 16.
 Митата върху стоки с произход, предвидени в тарифните линии от поетапна категория „M“, се намаляват с 20 % при влизане в сила на настоящото споразумение.
 17.
 Митата върху стоки с произход, предвидени в тарифните линии от поетапна категория „N“, се запазват от


text:
датата на влизане в сила на настоящото споразумение до края на втората година. На 1 януари от третата година митата се намаляват с 20 %.
 18.
 Митата върху стоки с произход, предвидени в тарифните линии от поетапна категория „O“, се запазват от датата на влизане в сила на настоящото споразумение до края на третата година. На 1 януари от четвъртата година митата се намаляват с 20 %.
 19.
 Митата върху стоки с произход, предвидени в тарифните линии от поетапна категория „P“, се намаляват с 40 % при влизане в сила на настоящото споразумение.
 20.
 Стоките с произход, предвидени в тарифните линии от поетапна категория „MA“, не се облагат с мито в рамките на сумарна квота от 140 метрични тона при влизане в сила на настоящото споразумение, с годишно увеличение от 7 метрични тона, считано от първата година. Стоки, внесени в количества, които надвишават общия размер за всяка година, се облагат по режима „най-облагодетелствана нация“ (наричан по-долу „НОН“).
 21.
 Стоките с произход, предвидени в тарифните линии от поетапна категория „HO“, не се облагат с мито в рамките на сумарна квота от 33 метрични тона при влизане в сила на настоящото споразумение, с годишно увеличение от 1,7 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 22.
 Стоките с произход, предвидени в тарифните линии от поетапна категория „HE“, не се облагат с мито в рамките на сумарна квота от 300 метрични тона при влизане в сила на настоящото споразумение, с годишно увеличение от 15 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 23.
 Стоките с произход, предвидени в тарифните линии от поетапна категория „YG“, не се облагат с мито в рамките на сумарна квота от 100 метрични тона при влизане в сила на настоящото споразумение, с годишно увеличение от 5 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 24.
 Размерите на митата, посочени по-долу, се прилагат спрямо стоките с произход, предвидени в тарифните линии от поетапна категория „PA“, за сумарна квота от 6 667 метрични тона при влизане в сила на настоящото споразумение, с годишно увеличение от 200 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 Тарифни линии
 Мито за квотата
 17049090B
 19019020B
 20060000B
 20079110B
 20079120B
 20079991B
 20079992B
 20091100B
 20091900B
 20092900B
 20093910B
 20093990B
 20094900B
 20096900B
 20097900B
 20098019B
 20099000B
 21069030B
 21069040B
 21069050B
 21069060B
 21069071B
 21069072B
 21069073B
 21069074B
 21069079B
 21069080B
 21069090B
 33021090B
 0 %
 Тарифни линии
 Година
 Мито за квотата
 18061000B
 18062090B
 21011200B
 Влизане в сила
 17,5 %
 1
 15,0 %
 2
 12,5 %
 3
 10,0 %
 4
 7,5 %
 5
 5,0 %
 6
 2,5 %
 7
 0 %
 Тарифни линии
 Година
 Мито за квотата
 21069010B
 Влизане в сила
 13,1 %
 1
 11,3 %
 2
 9,4 %
 3
 7,5 %
 4
 5,6 %
 5
 3,8 %
 6
 1,9 %


text:
7
 0 %
 Тарифни линии
 Година
 Мито за квотата
 21012000B
 Влизане в сила
 20,0 %
 1
 20,0 %
 2
 20,0 %
 3
 17,5 %
 4
 15,0 %
 5
 12,5 %
 6
 10,0 %
 7
 7,5 %
 8
 5,0 %
 9
 2,5 %
 10
 0 %
 Тарифни линии
 Година
 Мито за квотата
 19019090B
 Влизане в сила
 16,7 %
 1
 13,3 %
 2
 10,0 %
 3
 6,7 %
 4
 3,3 %
 5
 0 %
 Тарифни линии
 Година
 Мито за квотата
 21069029B
 Влизане в сила
 8,8 %
 1
 7,5 %
 2
 6,3 %
 3
 5,0 %
 4
 3,8 %
 5
 2,5 %
 6
 1,3 %
 7
 0 %
 25.
 Размерите на митата, посочени по-долу, се прилагат спрямо стоките с произход, предвидени в тарифните линии от поетапна категория „AZ“, за сумарна квота от 20 667 метрични тона (изразена като еквивалент на сурова захар) при влизане в сила на настоящото споразумение, с годишно увеличение от 620 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 Тарифни линии
 Година
 Мито за квотата
 17011110
 Влизане в сила
 18,8 %
 1
 17,5 %
 2
 16,3 %
 3
 15,0 %
 4
 13,8 %
 5
 12,5 %
 6
 11,3 %
 7
 10,0 %
 8
 8,8 %
 9
 7,5 %
 10
 6,3 %
 11
 5,0 %
 12
 3,8 %
 13
 2,5 %
 14
 1,3 %
 15
 0 %
 Тарифни линии
 Година
 Мито за квотата
 17011190
 17019100
 17019910
 17019990
 Влизане в сила
 47,0 %
 1
 47,0 %
 2
 47,0 %
 3
 43,4 %
 4
 39,8 %
 5
 36,2 %
 6
 32,5 %
 7
 28,9 %
 8
 25,3 %
 9
 21,7 %
 10
 18,1 %
 11
 14,5 %
 12
 10,8 %
 13
 7,2 %
 14
 3,6 %
 15
 0 %
 26.
 Размерите на митата, посочени по-долу, се прилагат спрямо стоките с произход, предвидени в тарифните линии от поетапна категория „DB“, за сумарна квота от 1 867 метрични тона при влизане в сила на настоящото споразумение, с годишно увеличение от 93,3 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.
 Тарифни линии
 Година
 Мито за квотата
 02062100
 02062200
 Влизане в сила
 72,7 %
 1
 65,5 %
 2
 58,2 %
 3
 50,9 %
 4
 43,6 %
 5
 36,4 %
 6
 29,1 %
 7
 21,8 %
 8
 14,5 %
 9
 7,3 %
 10
 0 %
 Тарифни линии
 Година
 Мито за квотата
 05040010
 05040020
 05040030
 Влизане в сила
 63,6 %
 1
 57,3 %
 2
 50,9 %
 3
 44,5 %
 4
 38,2 %
 5
 31,8 %
 6
 25,5 %
 7
 19,1 %
 8
 12,7 %
 9
 6,4 %
 10
 0 %
 27.
 Размерите на митата, посочени по-долу, се прилагат спрямо стоките с произход, предвидени в тарифните линии от поетапна категория „LC“, за сумарна квота от 100 метрични тона при влизане в сила на настоящото споразумение, с годишно увеличение от 5 метрични тона, считано от първата година. Стоки, внесени в количества, които надвишават общия размер за всяка година, се облагат по режима НОН.


text:
Тарифни линии
 Година
 Мито за квотата
 04029910
 Влизане в сила
 50,0 %
 1
 50,0 %
 2
 50,0 %
 3
 33,3 %
 4
 16,7 %
 5
 0 %
 28.
 Стоките с произход, предвидени в тарифните линии от поетапна категория „TX“, не се облагат с мито в рамките на сумарна квота от 3 000 метрични тона при влизане в сила на настоящото споразумение с годишно увеличение от 300 метрични тона, считано от първата година. За стоките, внесени в количества, които надвишават общия размер, посочен по-долу за всяка година, се прилагат размерите на митото за количествата извън квотата, посочени по-долу. От 1 януари на десетата година стоките се освобождават от всички мита.
 Тарифни линии
 Година
 Метрични тона
 Мито за количествата извън квотата
 21069090D
 Влизане в сила
 3 000
 18,2 %
 1
 3 300
 16,4 %
 2
 3 600
 14,5 %
 3
 3 900
 12,7 %
 4
 4 200
 10,9 %
 5
 4 500
 9,1 %
 6
 4 800
 7,3 %
 7
 5 100
 5,5 %
 8
 5 400
 3,6 %
 9
 5 700
 1,8 %
 10
 Неограничени
 0 %
 29.
 Стоките с произход, предвидени в тарифните линии от поетапна категория „LS“, не се облагат с мито в рамките на сумарна квота от 2 500 метрични тона при влизане в сила на настоящото споразумение, с годишно увеличение от 250 метрични тона, считано от първата година. За стоките, внесени в количества, които надвишават общия размер за всяка година, се прилагат размерите на митото за количествата извън квотата, посочени по-долу. Без да се засяга защитната мярка, предвидена в раздел А от приложение IV (Защитни мерки за селското стопанство), от 1 януари на третата година стоките се освобождават от всички мита.
 Тарифни линии
 Година
 Мито за количествата извън квотата
 04041010
 Влизане в сила
 15 %
 1
 10 %
 2
 5 %
 3
 0 %
 Тарифни линии
 Година
 Мито за количествата извън квотата
 04041090
 04049000
 Влизане в сила
 70,5 %
 1
 47,0 %
 2
 23,5 %
 3
 0 %
 30.
 Стоките с произход, предвидени в тарифните линии от поетапна категория „LP1“, не се облагат с мито в рамките на сумарна квота от 4 000 метрични тона при влизане в сила на настоящото споразумение, с годишно увеличение от 400 метрични тона, считано от първата година. За стоките, внесени в количества, които надвишават общия размер, посочен по-долу, се прилагат размерите на митото за количествата извън квотата, посочени за всяка година. Без да се засяга защитната мярка, предвидена в раздел А от приложение IV (Защитни мерки за селското стопанство), от 1 януари на петнадесетата година стоките се освобождават от всички мита.
 Тарифни линии
 Година
 Метрични тона
 Мито за количествата извън квотата
 04021010
 04021090
 04022111
 04022119
 04022191
 04022199
 Влизане в сила
 4 000
 91,9 %
 1
 4 400
 85,8 %
 2
 4 800
 79,6 %
 3
 5 200
 73,5 %
 4
 5 600
 67,4 %
 5
 6 000
 61,3 %
 6
 6 400
 55,1 %
 7
 6 800
 49,0 %
 8
 7 200
 42,9 %
 9
 7 600
 36,8 %
 10
 8 000
 30,6 %
 11
 8 400
 24,5 %
 12
 8


text:
800
 18,4 %
 13
 9 200
 12,3 %
 14
 9 600
 6,1 %
 15
 Неограничени
 0 %
 31.
 Стоките с произход, предвидени в тарифните линии от поетапна категория „LP2“, не се облагат с мито в рамките на сумарна квота от 500 метрични тона при влизане в сила на настоящото споразумение, с годишно увеличение, считано от 50 метрични тона от първата година. За стоките, внесени в количества, които надвишават общия размер, посочен по-долу за всяка година, се прилагат размерите на митото за количествата извън квотата, посочени по-долу. Без да се засяга защитната мярка, предвидена в раздел А от приложение IV (Защитни мерки за селското стопанство), от 1 януари на петата година стоките се освобождават от всички мита.
 Тарифни линии
 Година
 Метрични тона
 Мито за количествата извън квотата
 04022911
 04022919
 04022991
 04022999
 04029110
 04029190
 04029990
 Влизане в сила
 500
 81,7 %
 1
 550
 65,3 %
 2
 600
 49,0 %
 3
 650
 32,7 %
 4
 700
 16,3 %
 5
 Неограничени
 0 %
 32.
 Стоките с произход, предвидени в тарифните линии от поетапна категория „Q“, не се облагат с мито в рамките на сумарна квота от 2 310 метрични тона при влизане в сила на настоящото споразумение, с годишно увеличение от 231 метрични тона, считано от първата година. За стоките, внесени в количества, които надвишават общия размер за всяка година, се прилагат размерите на митото за количествата извън квотата, посочени по-долу. Без да се засяга защитната мярка, предвидена в раздел А от приложение IV (Защитни мерки за селското стопанство), от 1 януари на петнадесетата година стоките се освобождават от всички мита.
 Тарифни линии
 Година
 Мито за количествата извън квотата
 04062000
 04064000
 Влизане в сила
 18,8 %
 1
 17,5 %
 2
 16,3 %
 3
 15,0 %
 4
 13,8 %
 5
 12,5 %
 6
 11,3 %
 7
 10,0 %
 8
 8,8 %
 9
 7,5 %
 10
 6,3 %
 11
 5,0 %
 12
 3,8 %
 13
 2,5 %
 14
 1,3 %
 15
 0 %
 Тарифни линии
 Година
 Мито за количествата извън квотата
 04063000
 04069040
 04069050
 04069060
 04069090
 Влизане в сила
 48,8 %
 1
 45,5 %
 2
 42,3 %
 3
 39,0 %
 4
 35,8 %
 5
 32,5 %
 6
 29,3 %
 7
 26,0 %
 8
 22,8 %
 9
 19,5 %
 10
 16,3 %
 11
 13,0 %
 12
 9,8 %
 13
 6,5 %
 14
 3,3 %
 15
 0 %
 33.
 Стоките с произход, предвидени в тарифните линии от поетапна категория „LM“, не се облагат с мито в рамките на сумарна квота от 1 100 метрични тона при влизане в сила на настоящото споразумение, с годишно увеличение от 110 метрични тона, считано от първата година. За стоките, внесени в количества, които надвишават общия размер, посочен по-долу за всяка година, се прилагат размерите на митото за количествата извън квотата, посочени по-долу. Без да се засяга защитната мярка, предвидена в раздел А от приложение IV (Защитни мерки за селското стопанство), от 1 януари на петнадесетата година стоките се освобождават от всички мита.
 Тарифни линии
 Година
 Метрични тона
 Мито за количествата извън квотата
 19011010
 19011091
 19011099
 Влизане в сила
 1 100
 18,8 %